नेशनल डेस्कः कई दशकों बाद ऐसा होगा कि जब प्रधानमंत्री नरेंद्र मोदी इलाहाबाद में होने वाले कुंभ मेले पर सीधे नजर रखेंगे। इससे पहले पूर्व प्रधानमंत्री पंडित जवाहरलाल नेहरू ने 65 साल पहले ऐसा किया था। सूत्रों के मुताबिक 2019 में होने वाले कुंभ मेले पर प्रधानमंत्री की सीधी नजर होगी। चुनावी साल होने की वजह से केंद्र सरकार को इस मेले से बहुत उम्मीदें हैं। माना जा रहा है कि पार्टी और सरकार कुंभ मेले में कोई कसर नहीं छोड़ना चाहती है। इसलिए इसके प्रचार प्रसार से लेकर तैयारियों पर प्रधानमंत्री मोदी की सीधी नजर है।